text: Restauratør: Billederne skulle på Station2 
  17 september 2010 kl. 08.29
  Per Horup står uforstående overfor politiets sigtelse af ham for selvtægt. Eller mere formelt: For overtrædelse af persondataloven. 
  - De billederen vi hængte op skulle jo alligevel offentliggøres på TV2's program Station 2 på mandag, siger han.  
  Samme gerningsmand
  Frustrationen hos Per Horup er slået ud i lys lue efter tre indbrud på bare fire dage.
  - Politiet har jo ikke resurser til at sætte en mand på vagt ved restauranten, og så må jeg selv gøre noget, siger Per Horup.
  Han har billeder fra alle tre indbrud og er sikker på, at der er tale om den samme gerningsmand.
  
  Loven bør ændres
  Politiets sigtelse sker ikke på politiets egen anledning men på baggrund af klage fra en borger i byen. Per Horup synes selv, at det var i orden at hænge billederne af den formodede gerningsmand op i byens forretninger:
  - Politiet ser jo stadig oftere igennem fingre med billeder, der bliver offentliggjort på Internettet, så måske er det på tide at ændre loven på dette område, siger Per Horup.
  